Uneori, la finalul weekendului, se poate întâmpla să te simți copleșit. Urmează o nouă săptămână, iar primele zile îți vor consuma mai multă energie. Pentru a începe în forță, secretul este să privești fiecare zi drept o oportunitate de a te dezvolta și a descoperi ceva nou. Astfel, am pregătit o listă cu 5 idei practice care te vor ajuta să rămâi conectat la nevoile și obiectivele tale.
Construiește-ți un ritual personal
Primul pas pentru a începe ziua cu entuziasm este să ai grijă de tine. Alimentația sănătoasă, somnul odihnitor și mișcarea sunt componentele esențiale din rutina ta. Chiar și în zilele de weekend, este important să respecți aceste obiceiuri.
În ceea ce privește ritualul de dimineață, fii gata rapid cu un aparat de ras performant și modern, care să îți ofere o experiență plăcută de bărbierit. Atunci când acorzi îngrijirii atenția cuvenită, ai mai multă încredere în tine, te simți revigorat și pregătit pentru provocările zilei.
Ordonează-ți ideile și planurile
Începe săptămâna prin a-ți ordona într-o agendă ideile și obiectivele, atât pe cele din viața personală, cât și pe cele de la muncă. Împarte ziua în perioade de activitate de 3-4 ore, în funcție de nevoile tale, dar și de specificul activității.
Citeste si:
De exemplu, programează ședințele în prima parte a zilei, iar după masa de prânz, te poți concentra pe vizitele la clienți sau pe rezolvarea altor taskuri. În plus, notează acele activități care se suprapun cu programul de lucru, cum ar fi o programare la doctor sau o ședință de masaj la birou.
Folosește inteligent tehnologia
Integrează automatizările în viața ta de zi cu zi. Cu ajutorul unor becuri inteligente, de exemplu, programează ca lumina să pornească imediat ce te trezești. La fel poți proceda dacă ai centrală sau un aparat de aer condiționat. Alte elemente pe care le poți seta să fie gata atunci când ai nevoie sunt mașina de spălat și aspiratorul tip robot. Astfel, vei avea mai puține griji legate de întreținerea locuinței și te vei concentra pe alte tipuri de activități. În schimb, chiar dacă te bazezi pe tehnologie, evită să folosești ecranele imediat ce te-ai trezit.
Citeste si:
Investește timpul salvat și conectează-te cu tine și cu mediul înconjurător.
Menține-ți biroul ordonat
Organizează-ți biroul în funcție de personalitatea ta. Sortează materialele pentru a avea acces ușor la ele. Folosește dosare și cutii, panouri de perete sau o tablă magnetică. Personalizează spațiul cu diverse obiecte care să-ți ofere o stare de bine. Pe termen lung, ai în vedere un birou cu înălțimea ajustabilă, pentru a putea lucra confortabil și din picioare. Încearcă să faci acest lucru la începutul programului, deoarece te poate ajuta să te energizezi și să te concentrezi mai bine.
Folosește tehnici de organizare
Ia în calcul atât aplicațiile de time management, aprobate de către compania ta, cât și metodele clasice, precum tehnica Pomodoro (mod de lucru în reprize de câte 25 de minute, urmate de 5 minute de pauza). Organizează taskurile pe intervale de timp, de exemplu, de 30-60 de minute, urmate de pauze scurte. Dacă vrei să fii sigur că vei lua pauzele programate, folosește un ceas smart și pune un reminder la un anumit interval de timp. Recomandarea este să începi cu un lucru dificil sau care se află pe primele locuri din lista priorităților. Totodată, încearcă să elimini, pe cât posibil, toate elementele care îți pot distrage atenția.
Citeste si:
Fiecare săptămână aduce provocări, la locul de muncă, dar și în viața personală. Cele două medii sunt interdependente, așa că ai nevoie de câteva idei inteligente, cu ajutorul cărora să le armonizezi. Astfel, vei fi gata să percepi diversele situații drept oportunități și să le folosești în avantajul tău. Tu ce obișnuiești să faci pentru a începe săptămâna cu energie?
Sursa foto: Freepik.com
Te-ar putea interesa și: